Video: Tokkelossie op kamera vasgevangŉ Man het die naweek vertel van sy vreesaanjaende ontmoeting met ŉ “tokkelossie”. Albert Dlomo het in ŉ onderhoud Saterdagaand sy storie vertel en ŉ video van die voorval, wat op sy selfoon geneem is, gewys. Dlomo beweer hy het al baie kere die tokkelossie gehoor, maar het hom die keer “right handed [sic]” gevang. Hy sê die tokkelossie het in sy huis ingebreek, moddermerke gelos en sy hond se kos geëet. Dlomo het gaan ondersoek instel. “Ek wou die lig aansit, maar dit wou nie aangaan nie, want die tokkelossie het dit gebreek,” het hy gesê. Hy het sy selfoon uitgepluk om alles te “videorise [sic]”. Hy kom dan op ŉ gedrog af en hardloop weg. Hy het sedertdien uit die huis uitgetrek en bly nou by sy vriendin. Die verbruiker Pieter van Dijk het die video Maandag op Youtube gelaai.